|  |
| --- |
| **ΤΑΥΤΟΤΗΤΑ****ΠΡΟΓΡΑΜΜΑΤΟΣ ΚΑΛΛΙΕΡΓΕΙΑΣ ΔΕΞΙΟΤΗΤΩΝ** |
| **ΤΙΤΛΟΣ** | Οι μοναδικοί φίλοι μας τα ζώα Μαθαίνω να τα προστατεύω και να υιοθετώ υπεύθυνα |
| **ΦΟΡΕΑΣ** | Υπουργείο Εσωτερικών, Ειδική Γραμματεία για την Προστασία των Ζώων Συντροφιάς |
| **ΘΕΜΑΤΙΚΗ ΕΝΟΤΗΤΑ** | Φροντίζω το Περιβάλλον | **ΥΠΟΘΕΜΑΤΙΚΗ ΕΝΟΤΗΤΑ** | Κλιματική Αλλαγή-Φυσικές Καταστροφές, Πολιτική Προστασία |
| **ΕΚΠΑΙΔΕΥΣΗ****Γενική/Ειδική** | Γενική Εκπαίδευση | **ΛΕΞΕΙΣ ΚΛΕΙΔΙΑ** | Ζώα συντροφιάς, σεβασμός, δικαιώματα των ζώων, υιοθεσία |
| **ΣΧΟΛΕΙΟ**Νηπιαγωγείο/Δημοτικό/Γυμνάσιο | Γυμνάσιο | **ΣΧΟΛΙΚΟ ΕΤΟΣ** | 2023-2024 |
| **ΤΑΞΗ/ΤΑΞΕΙΣ** | Β’ Γυμνασίου |  |
| **ΣΥΝΟΠΤΙΚΗ ΠΕΡΙΓΡΑΦΗ** | Το πρόγραμμα Καλλιέργειας Δεξιοτήτων με τίτλο «Οι μοναδικοί φίλοι μας τα ζώα. Μαθαίνω να τα προστατεύω και να υιοθετώ υπεύθυνα*»* του Υπουργείο Εσωτερικών-Ειδική Γραμματεία για την προστασία των ζώων συντροφιάς εντάσσεται στη θεματική ενότητα «Φροντίζω το περιβάλλον» και στην υποθεματική ενότητα «Κλιματική αλλαγή-Φυσικές καταστροφές, Πολιτική προστασία». Απευθύνεται σε μαθητές/-τριες της Β΄ Γυμνασίου των σχολείων Γενικής Εκπαίδευσης της χώρας και αποτυπώνεται στη δομή επτά μονόωρων εργαστηρίων, που διαπραγματεύονται τις εξής θεματικές: «Γνωρίζω τους άλλους, μοιράζομαι τις σκέψεις μου, αλληλοεπιδρώ με την ομάδα», «Το αγαπημένο μου ζώο. Θέλετε να σας μιλήσω για αυτό;», «Αναγνωρίζω τα προβλήματα των ζώων, αναπτύσσω ενσυναίσθηση», «Αναλογίζομαι τη μη υπεύθυνη ανθρώπινη επέμβαση στο ζωικό βασίλειο», «Διαμαρτύρομαι: Διεξάγω παρέμβαση που εστιάζει στην προάσπιση των δικαιωμάτων των ζώων και στις υποχρεώσεις των ανθρώπων έναντι αυτών», «Μαθαίνω να υιοθετώ και να φιλοξενώ υπεύθυνα. Πώς μπορώ να βοηθήσω τα αδέσποτα ζώα του δήμου μου;»,  «Δημιουργώ, επικοινωνώ, συμμετέχω ενεργά»Βασικός στόχος του εργαστηρίου είναι, μέσω της κατάλληλης ενημέρωσης και της καλλιέργειας της ενσυναίσθησης προς τα ζώα, η «δημιουργία» μιας νέας γενιάς σύγχρονων πολιτών με ευαισθησία και σεβασμό προς όλες τις μορφές ζωής και η υπεράσπιση των δικαιωμάτων τους. Μέσω δραστηριοτήτων και εκπαιδευτικών προσεγγίσεων επιδιώκεται η ενθάρρυνση της συμμετοχής των μαθητών/-τριών σε πρακτικές φροντίδας των ζώων, υπεράσπισης των δικαιωμάτων τους καθώς και της προώθησης του θεσμού της υπεύθυνης υιοθεσίας. Οι προτεινόμενες δραστηριότητες είναι σχεδιασμένες, ώστε να συμβάλλουν στην ανάπτυξη Δεξιοτήτων μάθησης 21ου αιώνα, όπως είναι η κριτική σκέψη, η επικοινωνία και η συνεργασία, Δεξιοτήτων κοινωνικής ζωής, όπως είναι η υπευθυνότητα και η ευαισθησία, Δεξιοτήτων διαμεσολάβησης και κοινωνικής ενσυναίσθησης και τέλος στοχεύουν στην καλλιέργεια Δεξιοτήτων επιχειρηματικότητας, όπως είναι η πρωτοβουλία και η ανάληψη δράσεων. |

|  |  |  |  |
| --- | --- | --- | --- |
| **ΑΡΙΘΜΟΣ ΕΡΓΑΣΤΗΡΙΩΝ** | 7 | **ΕΦΑΡΜΟΖΕΤΑΙ ΔΙΑΔΙΚΤΥΑΚΑ** | ΟΧΙ |
| **ΑΡΙΘΜΟΣ ΔΙΔΑΚΤΙΚΩΝ ΩΡΩΝ** | 7 |  |
| **ΤΙΤΛΟΙ ΕΠΙΜΕΡΟΥΣ ΕΡΓΑΣΤΗΡΙΩΝ** | 1. Γνωρίζω τους άλλους, μοιράζομαι τις σκέψεις μου, αλληλοεπιδρώ με την ομάδα.
2. Το αγαπημένο μου ζώο. Θέλετε να σας μιλήσω για αυτό;
3. Αναγνωρίζω τα προβλήματα των ζώων, αναπτύσσω ενσυναίσθηση.
4. Αναλογίζομαι την μη υπεύθυνη ανθρώπινη επέμβαση στο ζωικό βασίλειο.
5. Διαμαρτύρομαι: Διεξάγω παρέμβαση που εστιάζει στην προάσπιση των δικαιωμάτων των ζώων και στις υποχρεώσεις των ανθρώπων έναντι αυτών
6. Μαθαίνω να υιοθετώ και να φιλοξενώ υπεύθυνα. Πώς μπορώ να βοηθήσω τα αδέσποτα ζώα του δήμου μου;
7. Δημιουργώ, επικοινωνώ, συμμετέχω ενεργά.
 |